เห็นรีวิวมานานแล้วไม่เคยมีโอกาสได้ไปทาน วันนี้ไปละแวกนั้นเลยเปิด แมป ตามไปร้านนี้ดู คิดว่าวัน ส คงไม่น่าจะหาที่จอดยาก อ่านรีวิวเก่าๆมา เห็นมีปัญหาเรื่องที่จอดกัน พอขับเข้าซอยไป มัสยิดจะอยู่ขวามือค่ะ เราขับเลยไปหน่อย จะมีโรงเรียนอยู่ซ้ายมือ เราขับไปจอดในโรงเรียน เห็นประตูเปิด และอ่านรีวิวก่อนหน้าว่ามีไปจอดในโรงเรียน เลยเอาบ้างค่ะ เดินย้อนกลับมาไม่ไกลมาก ร้านเป็นห้องแถวเก่าๆติดถนน เราไปประมาณบ่ายสาม กะจะสั่งข้าวหมกไก่ แต่ว่าเหลือแต่ข้าวหมกอ่า เลยต้องสั่งคไก่ต้มแทน ไม่ได้ดูเวลาปิด มาตอนร้านจะปิดแล้ว ก็เงี้ยแหละ ดีก่าไม่มีไรเหลือเน้อะ

ร้านเปิด 7.30-15.30
ที่จอด หาจอดริมถนน ซึ่งหายากมาก แนะนำไปวันหยุดละจอดในโรงเรียนดีกว่า

รายการที่สั่ง
- ข้าวหมก + ไก่ต้มอกไม่หนัง (35฿) ข้าวให้มาเยอะค่ะแห้งหน่อยไม่เป็นก้อนร่วนใช้ได้ ไม่หอมเท่าไหร่ เฉยๆ ตัวเนื้อไก่ นุ่มพอใช้ไม่มันไม่แห้ง แต่ว่าน้ำจิ้มไก่ได้มาสองแบบ แบบแรกน้ำจิ้มหวาน เนื้อเหลวมากไม่ข้นเหนียวและออกหวานมาก แบบสองน้ำจิ้มไก่ต้มรสชาติปานกลางพอไหว มีน้ำเปล่าบริการฟรีค่ะ

รสชาติปานกลาง ไม่ได้ปังอะไรมาก ไม่ได้แย่ ราคาไม่แพง ให้ปริมาณค่อนข้างเยอะ อิ่มอยุ่ท้องเลยทีเดียว